tartuNLP/wikipedia-smugri-20251201 huggingface dataset:
Hal Varian

Hal Roland Varian (s. 18. maaliskuuta 1947 Wooster, Ohio) on yhdysvaltalainen taloustieteilijä. Hän toimii Googlen pääekonomistina ja on Kalifornian yliopisto, Berkeleyn emeritusprofessori. Varian on työskennellyt Googlella vuodesta 2002 ja on ollut mukana kehittämässä Googlen mainoshuutokauppoja.
Varian valmistui taloustieteen kandidaatiksi Massachusetts Institute of Technologystä (MIT) vuonna 1969 ja matematiikan maisteriksi sekä taloustieteen tohtoriksi Kalifornian yliopisto, Berkeleystä vuonna 1973. Sittemmin taloustieteen nobelin saanut Daniel McFadden toimi hänen väitöskirjaohjaajana. Varian on opettanut taloustiedettä muun muassa MIT:ssä, Stanfordin yliopistossa, Oxfordin yliopistossa ja Michiganin yliopistossa.
Varian on kunniatohtori Oulun yliopistossa (2002) ja Karlsruhen teknillisessä yliopistossa (2006).
Tšoir

Tšoir on Govisümberin provinssin pääkaupunki Mongoliassa. Kaupungin väkiluku oli 7 588 vuonna 2002. Ilmasto on Mongolialle tyypillinen: talvet ovat kuivia ja kylmiä, kun taas kesät ovat kuumia ja sateisempia. Kaupungissa on polytekninen koulu. Tšoir sijaitsee Trans-Mongolian rautatien varrella.
Nykyinen Tšoir on perustettu neuvostoaikaisen sotilastukikohdan paikalle. Tšoirin kehittämisestä kiinnostuneet australialaiset sijoittajat ovat perustaneet kaupungin alueelle pohjavesien vedenlaatua tarkkailevan verkoston. Tšoirissa on myös 450-paikkainen vankila.
Boris Mikojan

Boris Mikojan, oikea nimi Pentti Ikonen (1938 Tuupovaara – keväällä 2000) oli suomalainen taidemaalari ja taidekauppias. 
1970-luvun alkupuolella Mikojanilla oli yhteinen työhuone puuveistäjä Arvo Koiviston ja taidemaalari Jarmo Iivosen kanssa Tampereen Epilässä.
Mikojan rakensi Kyyjärven keskustan tuntumaan nelikerroksisen kivisen Mikojanin linnan, joka valmistui 1988. Linnassa aloitettiin pitopalveluiden järjestäminen vuonna 1989. Linnaa jonka lattiapinta-ala on 700 neliömetriä rakennettiin yli 10 vuoden ajan. Linnaa vuokrataan nykyisin erilaisiin juhlatilaisuuksiin ja tapahtumiin.
Päijänne-Risteilyt Hilden

Päijänne-Risteilyt Hildén Oy on suomalainen varustamo, jolla on Päijänteellä neljä matkustaja-alusta. Yhtiö perustettiin vuonna 1963, kun Hannu Hildén alkoi kyyditä vesibussilla matkustajia Jyväskylän seudulta mm. Ainolan tanssilavalle ja takaisin. 
Alukset.
S/S Suomen Suvi.
Pisimmät neljä risteilyä kausittain järjestetään Jyväskylästä Lahteen ja takaisin yhden suunnan kestäessä kymmenen ja puoli tuntia. Eteläisellä Päijänteellä matka Heinolaan kestää neljä ja puoli tuntia ja takaisin saman aikaa neljä kertaa viikossa. Pohjoisella Päijänteellä reitti kulkee Jyväskylästä Äänekoskelle noin viidessä tunnissa neljä kertaa viikossa.
Catanian metropolikaupunki

Catanian metropolikaupunki () on Italiassa Sisilian saarella sijaitseva maakuntatason hallintoalue. Se kuuluu Sisilian alueeseen. Metropolikaupunki korvasi vuoden 2017 alusta alkaen Catanian maakunnan. 
Metropolikaupunki rajoittuu idässä Joonianmereen, pohjoisessa Messinan metropolikaupunkiin, lännessä Ennan ja Caltanissettan maakuntiin sekä etelässä Syrakusan ja Ragusan maakuntiin.
Catanian metropolikaupungin pinta-ala on 3 553 km² ja asukasluku noin 1,1 miljoonaa. Alue muodostuu 58 kunnasta, pääkaupunki on Catania. Muita yli 30 000 asukkaan kaupunkeja ovat Acireale, Paternò, Misterbianco, Caltagirone ja Adrano.
Suurivuoren rautatietunneli

Suurivuoren rautatietunneli sijaitsee Haminassa Juurikorpi–Hamina-rataosalla. Tunneli rakennettiin vuosina 1979–1983 ja se on 765 metriä pitkä. Eristystöiden yhteydessä tunneliin asennettiin aiemmasta rakennustavasta poiketen polyeteenipinnoitus pitämään seinämistä valuvat vedet sulina. Tunnelin itäpäähän tehtiin 95 metrin matkalle levennetty poikkileikkaus HELI-radan tilavarauksen vuoksi. Tunnelissa on 90 km/h nopeusrajoitus.
Rocksmith 2014

Rocksmith 2014 on Ubisoftin kehittämä ja julkaisema jatko-osa "Rocksmith" pelille. Peli on kitaran soittoa opettava videopeli, jonka uudempi osa keskittyy aiempaa enemmän opetukseen kuin pelaamiseen.
Peli vaatii sähkökitaran tai bassokitaran sekä kaapelin tietokoneeseen liittämistä varten.
Pelissä on lisätty otteiden opettamiseen videoita sekä "sessiomoodi", jossa voi soittaa tietokoneen ohjaaman yhtyeen kanssa.
Aiempaa osa on kritisoitu muun muassa otteiden opetuksen ja muiden muusikoiden puutteesta.
Samoin kuin edeltäjänsä peli voidaan luokitella hyötypelien ryhmään koska pelissä opetetaan kitaran soittoa. Vaikeusasteen muokkaamisen puutetta on kritisoitu.
Pelistä on julkaistu vuonna 2016 "Remastered" päivitysversio, jossa oppimiskäyrää voi muokata. Akustisen kitaran kanssa käyttöön on lisätty mikrofonimoodi.
André Kouprianoff

André Kouprianoff (19. lokakuuta 1939 Pariisi, Ranska) on Ranskaa edustanut pikaluistelija, jonka menestysvuodet olivat 1960-luvun alussa. Hänen vanhempansa olivat Ranskaan muuttaneita venäläispakolaisia ennen toista maailmansotaa.
Kouprianoff esiintyi ensimmäisen kerran kansainvälisillä areenoilla Oslossa vuoden 1960 EM-kisoissa. Kaksi viikkoa myöhemmin Davosin MM-kisoissa hän teki todellisen yllätyksen ja otti Neuvostoliiton Boris Steninin jäljellä MM-hopeaa. Kolme viikkoa myöhemmin Squaw Valleyn talviolympialaisissa hänen paras sijoituksensa oli 1 500 metrin kahdeksas sija. Hän oli 5 000 metrillä yhdeksäs, 10 000 metrillä 11. ja pikamatkalla eli 500 metrillä 15.
Kouprianoffin kansainvälinen menestys ei jäänyt Oslon MM-hopeaan, vaan hän saavutti vuoden 1961 EM-kisoissa Helsingissä EM-pronssia ja seuraavana vuonna Oslossa EM-hopeaa. MM-kisoissa hän ei enää pystynt uusimaan mitalisijaansa, mutta oli kuitenkin neljäs vuoden 1961 MM-kisoissa Göteborgissa. Seuraavana vuonna hän sijoittui kahdeksanneksi Moskovan vuoden 1962 MM-kisoissa.
Vuoden 1962 jälkeen Kouprianoffin menestys hiipui. Hän ei päässyt vuoden 1963 EM-kisoissa 16 joukkoon. Olympiavuonna 1964 taso ei parantunut, ja olympiasijoitukset Innsbruckissa 1964 olivat vaatimattomat eli 500 metrillä 26., 1 500 metrillä 22. ja 10 000 metrillä 27. Sen jälkeen Kouprianoffin MM- ja EM-kisaedustukset päättyivät. Aivan yllättäen 34-vuotiaana vuoden 1973 koti-EM-kisoihin Grenobleen hän kuitenkin tuli saavuttamatta erityistä menestystä.
André Kouprianoff on vieläkin 50 vuotta uransa huippuvuosien jälkeen erityisasemassa, sillä hän on ainoa ranskalainen pikaluistelija, joka on saavuttanut MM- tai EM-menestystä.
Triin Soomets

Triin Soomets (s. 1969 Tallinna) on virolainen runoilija. Hän opiskeli virolaista filologiaa Tarton yliopistossa ja valmistui vuonna 1994. Hän julkaisi ensimmäisen runokokoelmansa "Sinine linn" ("Sininen kaupunki") vuonna 1990. Soomets on liitetty viron uudelleenitsenäistymisen jälkeiseen yhteiskunnalliseen murrokseen ja senaikaiseen naisrunoilijoiden aaltoon.
Aistillista ja filosofista.
Soometsin tyyliä on kuvattu monilla vastakohtapareilla: hänen runoutensa on sekä leikkisää että vakavaa, aistillista ja pohdiskelevaa. Runot puhuvat kehollisesta kokemuksesta, kivusta ja ahdistuksesta mutta pohtivat samalla olemassaoloa ja sen tarkoitusta filosofiseen ja täsmälliseen tapaan. Soometsin runoutta on sanottu kuvalliseksi – konkreettisillakin asioilla on siinä symbolinen merkitys.
Teokset.
Soomets on julkaissut toistakymmentä runokokoelmaa ja kaksi lastenkirjaa sekä osallistunut useisiin antologioihin. Hänen runojaan on käännetty muun muassa englanniksi, arabiaksi, saksaksi, ranskaksi, hollanniksi ja unkariksi. Suomeksi häneltä on julkaistu kokoelma "Olemisen ompelet" (Suom. Varja Arola ja Anniina Ljokkoi, 2016) sekä runoja kolmessa antologiassa.
Suomennetut runot.
Runokokoelmat
Antologiat
Miesten yleisluistelun maailmanmestaruuskilpailut 1960

Yleisluistelun maailmanmestaruudesta kilpailtiin Davosin Jäästadionilla 6.–7. helmikuuta 1960. Kisojen palkintojenjakoon liittyi kansainvälisiin kiistakysymyksiin liittynyt episodi. Itä-Saksan Manfred Kuhnert saavutti kisoissa pronssia, mutta palkintojenjakoa ja lipunnostoa eivät sveitsiläiset kisaisännät suostuneet järjes tämään, sillä Itä-Saksa ei ollut silloin tunnustettu kansakunta. Saman vuoden olympialaisissa esimerkiksi itäsaksalaiset esiintyivät yhteissaksalaisessa joukkueessa.
Kisojen todellieksi yllättäjäksi tuli ranskalainen André Kouprianoff, joka tasaisella suorituksellaan saavutti MM-hopeaa, joka on lähes 60 vuotta myöhemminkin Ranskan ainoa MM-mitali.
Suomen murteiden sana-arkisto

Suomen murteiden sana-arkisto on suomen murteissa tunnettujen sanojen kokoelma, jota alettiin kerätä 1900-luvun alussa Suomen murteiden sanakirjaa varten. Sanoja ovat keränneet sekä kielitieteellisesti koulutetut kerääjät että maallikot eli kirjeenvaihtajat, jotka ovat vastanneet lehdissä esitettyihin kyselyihin. Sana-arkistoa säilytetään Kotimaisten kielten keskuksessa. 
Sana-arkiston pääkokoelmassa on noin 8 miljoonaa murresanatietoa, joissa esiintyy 400 000 sanaa suomen eri murteista. Sanatiedot on kirjoitettu erillisille sanalipuille. Sanalipuissa mainitaan sanan murreasu, merkitys ja tieto, missä ja milloin sanaa on käytetty.
Would You?

Would You? on Iriksen esittämä kappale, jolla hän edusti Belgiaa vuoden 2012 Eurovision laulukilpailussa Azerbaidžanin Bakussa. 
Kappale kilpaili Euroviisujen ensimmäisessä semifinaalissa, jossa se sijoittui seitsemänneksitoista ja täten karsiutui finaalista.
Lähteet.
Yhtäccii

Yhtäccii on Cheekin ja Elastisen muodostaman Profeetat-rap-duon toinen single, joka julkaistiin 8. helmikuuta 2017. Maija Vilkkumaa teki kappaleesta cover-version Vain elämää -sarjan kymmenennellä tuotantokaudella.
John ME

John ME (oik. John Mattias Edlund Thysell, s. 12. joulukuuta 1974 Huskvarna, Småland, Ruotsi) on ruotsalainen artisti. Johnin soolodebyyttialbumi "I Am John" julkaistiin vuonna 2009. Hän tuli tunnetuksi rock-yhtye The Motorhomesin laulajana (1997–2004).
John ME esiintyi Helsingissä Kulttuuritehdas Korjaamolla 2.syyskuuta 2009.
Jano (romaani)

Jano on norjalaisen rikoskirjailija Jo Nesbøn vuonna 2017 ilmestynyt rikosromaani. Jano on myös Harry Hole -sarjan 11. osa. 
Juoni.
Jano jatkaa Poliisin tarinaa. Harry Hole on yrittänyt pysyä poissa uusista rikostapauksista, mutta hänen apuaan kaivataan kiihkeästi, kun uusi sarjamurhaaja ilmestyy kaduille. Tappajalla etsii uhrinsa Tinder-deittisivustosta, eikä siinä kaikki, hänellä on jano. Sarjamurhaajalla on vamppyyrin tavat. Hänen lisäksi veren haistaa myös lehdistö, mutta poliisi ei ainuttakaan johtolankaa. Harry palaa takaisin ratkomaan rikoksia, mutta tällä kertaa hänen on kohdattava vanha "veri" vihollisensa.
Lähteet.
http://www.kirja.fi/kirja/jo-nesbo/jano/9789510423585/ 
http://rakkaudestakirjoihin.blogspot.fi/2017/04/jo-nesb-jano.html
http://kirjasahkokayra.blogspot.fi/2017/04/jo-nesb-jano.html
Luettelo Kubuntun julkaisuista

Tämä on luettelo Kubuntun julkaisuista.
Julkaisut.
Kubuntu seuraa samaa nimeämisperiaatetta kuin Ubuntukin, eli jokaisella julkaisulla on julkaisuvuoteen ja -kuukauteen perustuva versionumero sekä allitteraation sisältävä koodinimi.
Daru

Daru on pieni kaupunki Sierra Leonen Kailahunin piirikunnassa, Itäisessä maakunnassa. Vuoden 2010 arvion mukaan kaupungin asukasluku oli noin 5 958. Suurin osa Darun asukkaista kuuluu mendejen etniseen ryhmään.
Darussa sijaitsee myös yksi Sierra Leonen suurimmista kasarmeista.
Steady Bongo, yksi Sierra Leonen tunnetuimmista muusikoista, syntyi ja varttui Darussa.
Messinan metropolikaupunki

Messinan metropolikaupunki () on yksi Italian metropolikaupungeista. Se kuuluu Sisilian alueeseen. Vuoden 2017 alusta alkaen Messinan metropolikaupunki korvasi Messinan maakunnan. 
Metropolikaupunki sijaitsee Sisilian saaren pohjoisosassa rajoittuen lännessä Palermon metropolikaupunkiin, etelässä Ennan maakuntaan ja Catanian metropolikaupunkiin, idässä Joonianmereen ja pohjoisessa Tyrrhenanmereen.
Messinan metropolikaupungin pinta-ala on 3 247 km² ja asukasluku noin 640 000. Hallintoalue muodostuu 108 kunnasta, pääkaupunki on Messina. Läheiset Liparisaaret kuuluvat hallinnollisesti maakuntaan.
Metropolikaupunki on pääasiassa vuoristoista lukuun ottamatta lukuisten jokien suistoalueita. Suurin tasanko sijaitsee Milazzon ja Barcellona Pozzo di Gotton välisellä alueella, joka muodostaa yhdessä pääkaupunki Messinan kanssa noin 500 000 asukkaan metropolialueen. Asutus on keskittynyt pääasiassa rannikkoseudulle, sillä vuoristokylät hylättiin monin paikoin 1800-luvulla.
Alueen merkittävimmät vuoret ovat Nebrodi (korkein kohta 1 900 m) ja Peloritani (1 300 m). Metropolikaupungin tärkeimpiä jokia ovat Alcantara ja Pollina, joista jälkimmäinen oli Messinan ja Palermon maakuntien rajajoki.
Alueen suurimpien kaupunkien väkiluku oli vuoden 2015 lopussa seuraava:
Justus Lehto

Justus Lehto (s. 6. huhtikuuta 1997 Pori) on suomalainen jalkapalloilija. Pelipaikaltaan hän on hyökkäävä keskikenttäpelaaja. Lehto edustaa FC Jazzia. 
Lehto pelasi koko junioriuransa FC Jazzissa. Aikuisten sarjoissa hän debytoi Jazzin paidassa Ykkösliigassa kaudella 2016. Kauden jälkeen Lehto siirtyi PS Kemiin, jossa hän teki Veikkausliiga-debyyttinsä 08.04.2017. Lehto pelasi Kemissä Veikkausliigaa kaudet 2017 ja 2018.
Joulukuussa 2020 Lehto kertoi Urheilulehden haastattelussa kärsineensä voimakkaasta fyysisestä ylikuormitustilasta, mikä piti hänet sairaslistalla 2,5 vuotta. Lehto teki paluun kentille pitkän kuntoutuksen jälkeen 09.05.2021, kun KPV kohtasi Ykkösliigan kauden avauskierroksella Klubi 04:n.
Kaudeksi 2022 Lehto siirtyi Kuopion Palloseuraan, jossa hän pelasi KuPS:n Akatemia joukkueessa.
Lehto teki paluun Veikkausliigaan kaudella 2023 Vaasan Palloseuran riveissä, voittaen Veikkausliigan pronssia.Lokakuussa 2023 VPS tiedotti, että Lehto toipuu sydänoperaatiosta.
Lehto palasi kaudeksi 2024 Poriin ja kasvattajaseura FC Jazziin.
Dyrosauridae

Dyrosauridae on sukupuuttoon kuollut krokotiilimaisten arkosaurien heimo, joka eli myöhäiseltä liitukaudelta eoseenille. Heimon jäsenet muistuttivat ulkoisesti nykyisiä gaviaaleja pitkine, kapeine, hampaikkaine kuonoineen. Ne olivat vahvoja uimareita, jotka saalistivat kalaa matalissa rannikkovesissä ja murtovetisissä joensuissa.
Fylogenia.
Barbosa "et al." (2008):
Hastings "et al." (2011):
Fourah Bay College

Fourah Bay College on julkinen yliopisto Freetownissa, Sierra Leonessa. Se sijaitsee kaupungin Mount Aureolin naapurustolla. Yliopisto perustettiin 18. helmikuuta 1827, mikä tekee siitä Länsi-Afrikan vanhimman yliopiston. Fourah Bay College oli myös Länsi-Afrikan ensimmäinen länsimaistyylinen yliopisto.
Historia.
Fourah Bay College perustettiin helmikuussa 1827 Church Missionary Societyn toimesta anglikaanisena lähetyssaarnaajakouluna, Sierra Leonen silloisen kuvernöörin Charles MacCarthyn edesauttaessa yliopiston perustamista. Samuel Ajayi Crowther oli ensimmäinen Fourah Bay Collegeen kirjattu opiskelija. Yliopistosta tuli pian merkittävä keskus afrikkalaisten keskuudessa, jotka pyrkivät toisen asteen koulutukseen Brittiläisessä Länsi-Afrikassa. Yliopistoon saapui opiskelijoita muun muassa Nigeriasta, Ghanasta sekä Norsunluurannikolta, eritoten opiskelemaan teologiaa. Fourah Bay College oli myös ensimmäinen länsimaistyylinen yliopisto Länsi-Afrikassa. Siirtomaavallan aikana Freetownia kutsuttiin ”Läntisen Afrikan Ateenana”, kunnianosoituksena yliopistolle.
Mesityylioksidi

Mesityylioksidi (C6H10O) on tyydyttymättömiin ketoneihin kuuluva orgaaninen yhdiste. Yhdistettä voidaan käyttää liuottimena ja lähtöaineena orgaanisen kemian synteeseissä. 
Ominaisuudet.
Mesityylioksidi on huoneenlämpötilassa väritöntä nestettä. Hajultaan yhdiste on makeahko ja muistuttaa piparmintun tai hunajan tuoksua. Mesityylioksidi liukenee kohtalaisesti veteen ja hyvin useisiin orgaanisiin liuottimiin esimerkiksi etanoliin ja dietyylieetteriin. Mesityylioksidin reaktiot ovat tyypillisiä tyydyttymättömille karbonyyliyhdisteille ja esimerkiksi Michael-additiot eli konjugaattiadditiot ovat tyypillisiä. Yhdisteen kaksoissidos voidaan pelkistää selektiivisesti vedyttämällä, jolloin muodostuu metyyli-isobutyyliketonia. Hapen vaikutuksesta mesityylioksidin joukkoon muodostuu orgaanisia peroksideja. Mesityylioksidi ärsyttää ihoa, silmiä ja hengitysteitä. Yhdiste on tyydyttyneitä ketoneja myrkyllisempi ja voi vaurioittaa keuhkoja, maksaa ja munuaisia.
Valmistus ja käyttö.
Mesityylioksidia valmistetaan asetonista emäs- tai happokatalysoidulla reaktiolla. Ensimmäisessä vaiheessa muodostuu diasetonialkoholia, josta eliminoituu vettä ja muodostuu mesityylioksidia. Reaktio on tyypiltään aldolikondensaatio. Mesityylioksidin lisäksi reaktiossa muodostuu sivutuotteina muun muassa foronia, isoforonia ja mesityleeniä. Tuote puhdistetaan tislaamalla. 
Tärkein mesityylioksidin käyttökohde on metyyli-isobutyyliketonin valmistus. Siitä valmistetaan myös muita kemikaaleja. Yhdiste liuottaa muun muassa nitroselluloosaa, selluloosaestereitä, luonnonkumia, vinyylikumeja ja hartseja ja sitä on käytetty näiden liuottimena. Mesityylioksidin suhteellisen suuren myrkyllisyyden ja kemiallisen reaktiivisuuden vuoksi nykyään käytetään näihin tarkoituksiin pääasiassa muita liuottimia.
Roberto Murolo

Roberto Murolo (19. tammikuuta 1912 – 13. maaliskuuta 2003) oli italialainen musiikko.
Kappaleet.
Cu'mme!
Malafemmena
Anema e core
Reginella
'Na sera 'e maggio
Munasterio 'e Santa Chiara
'A tazza 'e café
'A cammesella
Scalinatella
Lacreme napulitane
Voce 'e notte
Tammurriata nera
Uocchie C'Arraggiunate
Simmo 'e Napule paisà
Serenata Napul itana
Napule Ca Se Ne Va
Pusilleco Addiruso
Tarantelluccia
'O marenariello
Guapparia
Maria Marì
'E spingule francese
'O ciucciariello
'A casciaforte
Tu si'na cosa grande
Io, 'Na Chitarra E 'A Luna
Me so' 'mbriacato 'e sole
Accarezzame
Aggio perduto 'o suonno
La pansé
Luna rossa
Napule Canta
Wólka Skotnicka

Wólka Skotnicka on kylä Aleksandrówin kunnassa Łódźin voivodikunnassa Puolassa. Se sijaitsee noin 135 kilometriä Varsovasta etelään, 28 kilometriä Piotrków Trybunalskista kaakkoon sekä 72 kilometriä voivodikunnan pääkaupungista Łódźista kaakkoon. Vuoden 2011 väestönlaskennan mukaan Wólka Skotnickassa asui 153 asukasta.
Majadahonda

Majadahonda on kunta Madridin maakunnassa Espanjassa. Pääkaupunkiin Madridiin on matkaa noin 16 kilometriä. Naapurikunnat ovat Madrid, Pozuelo de Alarcón, Las Rozas, Boadilla del Monte, Villanueva del Pardillo sekä Villanueva de la Cañada.
Majadahonda alkoi kehittyä kyläksi 1500-luvulla. Sellaiset alkuperäiset suvut kuin Bravo, Montero, Rojas ja Labrandero asuvat yhä paikkakunnalla. Kylän keskustassa oli aukio ("plaza") ja sen ympärille rakennetut Iglesia de Santa Catalina -kirkko, vaatimaton sairaala ja majatalo. Sekä 1600-luvun alussa että 1600-luvun lopussa kylän asukasluku laski huomattavasti noin puolella tuhannella asukkaalla. 
1970-luvulla Majadahonda alkoi kehittyä puutarhakaupungiksi. Sinne rakennettiin omakotitaloja ja paritaloja. Poliittiset muutokset ja demokratian saapuminen 1970-luvun lopulla saivat aikaan väkiluvun kasvun, joka ei vieläkään ole päättynyt. Majadahonda on kasvanut joka suuntaan, ja siitä on tullut koko Madridin maakunnan (Comunidad de Madrid) tärkeimpiä kuntia.
Juuso Laitinen

Juuso Tapani Laitinen (s. 9. tammikuuta 1990 Kotka) on suomalainen jalkapalloilija. Pelipaikaltaan hän on keskuspuolustaja.
Laitinen pelasi vuosina 2009–2013 Kotkassa 64 Ykkösen ottelua KooTeePeessä ja 39 Kakkosen ottelua KTP:ssä. Kaudella 2014 Laitinen edusti Jazzia 25:ssä Ykkösen ottelussa. Kauden 2015 hän edusti virolaista Levadiaa, jossa hän pelasi 29 Meistriliigan ottelua ja teki yhden maalin – 2–0-kotivoitossa Sillamäe Kalevia vastaan 26. toukokuuta. Kaudeksi 2016 Laitinen palasi Kotkaan ja pelasi KTP:ssä 13 Ykkösen ottelua.
Kaudeksi 2017 Laitinen siirtyi Veikkausliigassa pelaavaan PS Kemiin. Hän pelasi ensimmäisen ottelunsa Suomen pääsarjatasolla 26-vuotiaana 8. huhtikuuta, kun PS Kemi pelasi kauden ensimmäisessä, Rovaniemellä pelatussa, ottelussaan maalittoman tasapelin HIFK:ta vastaan.
Brooke Langton

Brooke Langton (s. 27. marraskuuta 1970 Arizona) on yhdysvaltalainen näyttelijä. Hän on näytellyt muun muassa vuosina 1996–1998 Samantha Reillynin roolissa televisiosarjassa "Melrose Place". Hän näytteli pääosaa lyhytsarjassa "The Net" vuosina 1998–1999 ja on näytellyt myös useissa muissa televisiosarjoissa, kuten "Beverly Hills 90210", "Monk", "Viiden juttu" ja "Chicagon lääkärit".
Nuorena hän asui Illinoisissa, Texasissa ja Japanissa. Japanissa asuessaan hän työskenteli mallina. Muutettuaan Kaliforniaan hän opiskeli meribiologiaa ja käsikirjoittamista.
Filmografia.
Lähde:
Kasseh

Kasseh on historiallisesti merkittävä maalaiskaupunki Bureh Kasseh Macontehin päällikkökunnassa Port Lokon piirikunnassa Sierra Leonessa. Vuoden 2006 arvion mukaan kaupungin asukasluku oli 3 386. 
Kassehin väestö kuuluu suurimmilta osin temnejen etniseen ryhmään. Kaupungissa puhutaan laajalti temnen kieltä. Krioa, jota puhutaan lingua francana koko Sierra Leonessa, ei kuitenkaan puhuta laaja-alaisesti Kassehissa. 
Kasseh tunnetaan yhden Sierra Leonen merkittävimmän johtajan Bai Burehin syntymäpaikkana. Bureh johti pohjoisen Sierra Leonen temneväestön kansannousuun maan senaikaista siirtomaaisäntää Britanniaa vastaan vuonna 1898. Burehin asuintalo on edelleen pystyssä.
Uskonto ja opetus.
Kassehin väestö kuuluu uskoltaan suurimmilta osin islaminuskoon, jota harjoittaa kaupungin väestöstä noin 97 prosenttia. Kristittyjä ei kaupungissa ole lähes lainkaan. Kassehin muslimit yhdistävät islaminuskon omiin alkuperäisuskontoihinsa. Useita islamilaisia kouluja sekä Sierra Leonen valtion kouluja, niin ensimmäisen kuin toisen asteen kouluja, on myös kaupungissa.
Kantaskandinaavi

Kantaskandinaavi tai pohjoisgermaani on oletettu kantakieli, jota on puhuttu nykyisen Skandinavian alueella noin vuosina 200–600. Sen olemassaolo on päätelty riimukirjoituksista, joita on löydetty ennen kaikkea Skandinaviasta ja jotka ovat vanhimpia germaanisella kielellä kirjoitettuja tekstejä.
Historia.
Kantaskandinaavi kehittyi germaanisesta kantakielestä, joka jakaantui kolmeen osaan: pohjoisgermaaniin, itägermaaniin eli goottiin ja länsigermaaniin, josta kehittyivät muun muassa saksa ja englanti. Kantaskandinaavista voidaan alkaa puhua siinä vaiheessa, kun anglit ja juutit olivat muuttaneet Englantiin ja Eiderin joesta oli vakiintunut raja skandinaavien ja saksalaisten välille. Toisaalta länsi- ja pohjoisgermaani olivat vielä pitkään toisiinsa sidoksissa. Pohjolassa kantaskandinaavin kieli alkoi viikinkiaikaan mennessä jakautua uusiksi kieliksi. Kantaskandinaavista kehittyivät edelleen muinaisnorja sekä nykyiset skandinaaviset kielet norja, islanti, fääri, tanska ja ruotsi sekä jo sammunut norni.
Mandalgovi

Mandalgovi on Mongolian Dundgovin provinssissa sijaitseva kaupunki. Vuoden 2018 arvion mukaan siellä asui 12 433 asukasta. Kaupungin asukkaiden pääasiallinen elinkeino on karjanhoito. Maan pääkaupunki Ulaanbaatarista on 243 kilometriä Mandalgoviin.
Robert Merkulov

Robert Viktorovitš Merkulov (, 18. elokuuta 1931 Moskova – 6. marraskuuta 2022) oli Neuvostoliittoa edustanut pikaluistelun Euroopan mestari ja MM-mitalisti, jonka ura ajoittui vuosille 1954–65. Pikaluistelu-urallaan hän edusti Moskovan Spartakia.
Merkulovin ensiesiintyminen kansainvälisillä areenoilla tapahtui vuoden 1954 MM-kisoissa Sapporossa. Niissä hän sijoittui kahdeksanneksi tasaisilla matkakohtaisilla suorituksilla. Seuraavan vuoden MM-kisoissa Moskovassa menestys ei ollut edellisen vuoden kaltainen. Tosin samana vuonna hän oli Neuvostoliiton mestaruuskilpailujen kakkonen Boris Šilkovin jäljessä. Vuodesta 1956 tuli Merkuloville kansainvälinen läpimurtovuosi. Hän sijoittui EM-kisoissa Helsingissä neljänneksi. Oslon MM-kisoissa Merkulov saavutti MM-hopeaa maanmiehensä Oleg Gontšarenkon voittaessa maailmanmestaruuden. Merkulov johti ennen viimeistä matkaa 10 000 metriä kisaa, mutta lähes 20 sekunnin tappio Oleg Gontšarenkolle käänsi kisan Merkulovin tappioksi. Cortina d’Ampezzon talviolympialaisissa Merkulov luisteli vain 1 500 metriä sijoittuen viidenneksi.
Vuoden 1956 jälkeen Merkulov oli lähes vuosittain kärkijoukossa niin MM- kuin EM-kisoissa. Vuodesta 1957 tuli Merkuloville menestysmielessä välivuosi. Vuoden 1958 MM-kisoissa hän sijoittui seitsemänneksi ja EM-kisoissa neljänneksi. Vuodesta 1959 tuli lähes vuoden 1956-kaltainen huippuvuosi Merkuloville eli MM-pronssia Oslossa suomalaisten Juhani Järvisen ja Toivo Salosen ottaessa kärkisijat sekä neljäs sija EM-kisoissa. Lisäksi hän saavutti samana vuonna Neuvostoliiton mestaruuden yhteispisteissä, joka jäikin hänen urallaan ainoaksi Neuvostoliiton mestaruuskisojen yhteispistemestaruudeksi. 
Olympiavuodesta 1960 tuli lähes välivuosi. Hän teki kuitenkin pikamatkalla 500 metrillä oman ennätyksensä 41,6. Muuten sinä vuonna hänellä ei ollut menestystä. Vuoden 1961 MM-kisojen seitsemäs sija osoitti hänen palanneen kansainvälisille huipulle. Lisäksi Neuvostoliiton mestaruuskisoissa tuli yhteispisteissä hopeaa Viktor Kositškinin voittaessa. Seuraavana vuonna tuli sitten uran huipennus eli MM-kisojen yhdeksännen sijan jälkeen Merkulov otti Euroopan mestaruuden Oslossa ennen Ranskan André Kouprianoffia. Hän saavutti kisassa matkavoiton 5 000 metrillä. Uran viimeiseksi kansainvälisten kisojen vuodeksi jäi vuosi 1963. EM-kisoissa hän ei mahtunut enää 16 parhaan joukkoon. Neuvostoliiton mestaruuskisoissa tuli vielä yhteispisteiden pronssia. Viimeinen Merkulovin aktiiviuran vuosi oli 1965.
The Manticore and Other Horrors

The Manticore and Other Horrors on Cradle of Filthin kymmenes studioalbumi, joka julkaistiin 29. lokakuuta 2012.
Albumi debytoi Suomen virallisen listan sijalla 24.
Painin Euroopan-mestaruuskilpailut 2017

Painin Euroopan-mestaruuskilpailut 2017 järjestettiin Serbian Novi Sadissa 2.–7. toukokuuta. Kilpailujen ohjelmassa olivat kreikkalais-roomalainen paini, vapaapaini ja naispaini.
Mitalitaulukko.
      Isäntämaa
Hammer of the Witches

Hammer of the Witches on Cradle of Filth yhdestoista studioalbumi, joka julkaistiin 10. heinäkuuta 2015. Albumi debytoi Suomen virallisen listan sijalla 5.
Ji Chang-wook

Ji Chang-wook (hangul: 지창욱, s. 5. heinäkuuta 1987 Soul) on eteläkorealainen näyttelijä, joka nousi julkisuuteen erityisesti roolillaan TV-sarjassa "Smile Again" (2010–2011), ja on sittemmin näytellyt muun muassa TV-sarjoissa "Warrior Baek Dong-soon" (2011), "Empress Ki" (2013–2014), "Healer" (2014–2015), "The K2" (2016) sekä "Suspicious Partner" (2017).
John Akar

John Joseph Akar (20. toukokuuta 1927 Rotifunk, Brittiläinen Sierra Leone – 23. kesäkuuta 1975 Jamaika) oli sierraleonelainen kirjailija, näyttelijä, muusikko sekä diplomaatti. Hän toimi Sierra Leonen Yhdysvaltain suurlähettiläänä. Nykyään hänet tunnetaan ehkä parhaiten Sierra Leonen kansallislaulun säveltäjänä. 
Elämä.
Akar syntyi pienessä Rotifunkin kaupungissa Moyamban piirikunnassa, Eteläisessä maakunnassa. Hänen äitinsä kuului sherbrojen etniseen ryhmään ja hänen isänsä oli libanonilainen. Akar kävi E.U.B:n peruskoulua Rotifunkissa, josta hän jatkoi Freetownin Albert Academyyn. Valmistuessaan toisen asteen koulutuksesta Akar muutti Yhdysvaltoihin opiskelemaan radioalaa sekä televisioalaa.
Djolé

Djolé (tunnettu myös nimiltä jolé tai yolé) on Sierra Leonen temneväestön tanssi. Djoléa tanssitaan pukeutuneena naamariin samalla, kun isoa neliönmallista rumpua sikkoa soitetaan. Vaikka tanssiessa käytetty naamari esittää naista, käyttää sitä silti päällään mies.
Djoléa tanssitaan usein suurien juhlien aikana, jolloin useiden eri kylien väestöt kokoontuvat juhlistamaan esimerkiksi hyvää satoa, ramadanin loppumista tai avioliittoa. Nykyään tanssin rytmiä on muutettu, jotta sitä voitaisiin soittaa djembellä. Tämä uusi versio on suosittu erityisesti Guineassa.
Sanat.
"Laila i ko korobé, korobé, korobé, mami watoné, aya, sico leleleko aya"
"sico la i ko na, sico la i ko, wa wango sico la i ko, wa wango sico la i ko"
Luzoninsarvinokka

Luzoninsarvinokka ("Buceros hydrocorax") on sarvinokkien heimoon kuuluva lintu. Sitä tavataan Filippiineillä.
IUCN:n mukaan lajista on erotettu "Buceros mindanensis" omaksi lajikseen.
Ulkonäkö.
Linnun pituus on 60–65 cm. Se on enimmäkseen punertava, mutta naama on musta, siivet ovat tummanruskeat, kun taas pyrstö on valkoinen. Valtava nokka ja sen päällä oleva ontto rakenne ovat kokonaan punaiset, ja silmän ympärystä on keltainen. Samanlainen alalaji "B. mindanensis" on muuten samannäköinen mutta hieman pienempi ja sen nokan kärki on keltainen ja silmän ympärystän iho on pääasiassa musta, mutta silmän alla on pieni keltainen alue.
Levinneisyys.
Luzoninsarvinokka on kotoperäinen Filippiineillä. Siellä sitä esiintyy Luzonin ja Marinduquen saarilla. Paikoittain se on edelleen yleinen, varsinkin Sierra Madren vuoristossa, mutta sen on ilmoitettu vähentyneen hyvin jyrkästi. Nykyisin sitä on ehkä vain Marinduquella. Jäljellä olevat esiintymispaikat ovat Sierra Madre ja Cordillera.
Lajin kannan suuruutta ei ole määritetty, mutta se on ilmeisesti paikalliseti yleinen. Kolmen sukupolven aikana on tapahtunut hyvin nopea väheneminen, minkä arvellaan johtuneen elinalueiden pienenemisestä ja laadullisesta huonontumisesta sekä metsästyksestä ja ansoituksesta johtuvasta kuolleisuudesta.
Elinympäristö.
Lajia esiintyy etupäässä vanhoissa ikivihreissä dipterokarpusmetsissä noin 400 metrin korkeuteen, mutta myös sekundaarimetsissä 400 metriin asti ja havaittu jopa 760 metrissä Luzonilla Isarogvuorella. Elinalueiden hävitys on vähentänyt suuresti sen elinalueita lajin esiintymisalueella, esimerkiksi Luzonin metsäala on supistunut 70 prosenttia.
Ääni.
Linnun ääni on toistuva kirkas sointuva "honk".
Pentti Ikonen

Pentti Ikonen on seuraavien henkilöiden nimi:
Korakrit Arunanondchai

Korakrit Arunanondchai (s. 1986 Bangkok) on thaimaalainen taiteilija, joka työskentelee New Yorkissa ja Bangkokissa. Hänen teoksensa ovat videoita, valokuvia, installaatioita ja performansseja, joille on tyypillistä monien aiheiden ja kulttuuristen vaikutteiden sekoittaminen. Arunanondchain teoksissa on vaikutteita muun muassa rap-musiikista ja musiikkivideoista, taiteen historiasta ja thaimaalaisesta hengellisyydestä. On sanottu, että hänen teoksissaan yhdistyvät digitaalisen ajan kollektiivinen muisti ja hänen henkilökohtaiset kokemuksensa. 
Käytyään koulunsa Bangkokissa Arunanondchai muutti Yhdysvaltoihin opiskelemaan taidetta. Hän suoritti BA-tutkinnon Rhode Island School of Designissa Providencessa (2009) ja valmistui taiteen maisteriksi New Yorkin Columbian yliopistosta 2012. Samana vuonna hän suoritti opintoja Skowhegan School of Painting and Sculpturessa. 
Vuodesta 2013 Arunanondchai on pitänyt useita yksityisnäyttelyitä varsinkin Yhdysvalloissa ja Euroopassa. Hänen taidettaan on nähty muun muassa New Yorkin MoMA-museon PS1-tilassa sekä näyttelyissä Lontoossa, Pariisissa, Pekingissä ja Berliinissä. Syksyllä 2017 hänellä on yksityisnäyttely Helsingissä Nykytaiteen museo Kiasmassa.
HMS Tapir

HMS Tapir (viirinumerot P335) oli Britannian kuninkaallisen laivaston T-luokan sukellusvene toisessa maailmansodassa. 
Valmistus.
Alus tilattiin 1941 Vickers Armstrongilta Barrow-in-Furnessista, missä köli laskettiin 29. maaliskuuta 1943. Alus laskettiin vesille 21. elokuuta 1944 ja otettiin palvelukseen vielä saman vuoden lopulla 30. joulukuuta.
Palvelus.
Alus upotti 12. huhtikuuta 1945 Pohjanmerellä Bergenin lounaispuolella Saksan laivaston sukellusveneen "U-486" torpedoimalla.
Hr. Ms. Zeehond.
Alus sijoitettiin 18. kesäkuuta 1948 ylijäämänä reserviin ja lainattiin Alankomaille, joka liitti sen 12. heinäkuuta laivastoonsa nimellä "Hr. Ms. Zeehond". Alus vieraili Curacaossa 30. huhtikuuta 1949 "Hr. Ms. O 24:n" ja "Hr. Ms. Van Kinsbergenin" kanssa. Matkalla suoritettiin gravitaatiomittauksia. Alus teki paluumatkalla pitkän snorkkelisukelluksen.
Kesäkuusta heinäkuuhun alus osallistui Exercise Viceroyhin ja marraskuussa "Hr. Ms. Dolfijnin" kanssa Britannian laivaston merisotaharjoitukseen. Alus osallistui 13.-26. syyskuuta 1952 Naton sotaharjoitukseen exercise Mainbraceen.
Alus palautettiin Britannian kuninkaalliselle laivastolle 15. heinäkuuta 1953.
HMS Tapir.
Alus otettiin uudelleen palvelukseen 16. joulukuuta 1953 nimellä "HMS Tapir". Se romutettiin joulukuussa 1966 Faslanessa.
Darzens-kondensaatio

Darzens-kondensaatio eli Darzens-reaktio tai Darzens–Erlenmeyer–Claisen-kondensaatio on kemiallinen reaktio. Reaktiossa α-halogeenikarboksyylihapon esteri reagoi emäksisissä olosuhteissa aldehydin tai ketonin kanssa muodostaen epoksiesterin eli niin kutsutun glysidaattiesterin. Reaktion julkaisi ensimmäisen kerran ranskalainen kemisti Auguste Georges Darzens vuonna 1904 ja se on nimetty hänen mukaansa.
Reagenssit ja mekanismi.
Darzens-kondensaatio tapahtuu useille niin aromaattisille kuin alifaattisillekin aldehydeille ja ketoneille. Toisena lähtöaineena on tyypillisesti α-kloori- tai α-bromikarboksyylihapon esteri. Emäksenä reaktiossa voidaan käyttää alkoksideja, natriumamidia tai litiumbis(trimetyylisilyyli)amidia. Reaktion mekanismin on esitetty tapahtuvan joko enolaatin tai karbeenin kautta. Nykyään todennäköisimpänä mekanismina pidetään enolaatin muodostumista. Tässä mekanismissa vahva emäs vastaanottaa esteriltä protonin, jolloin siitä muodostuu enolaatti. Tämä enolaatti on nukleofiilinen ja reagoi elektrofiilisen aldehydin tai ketonin karbonyyliryhmän hiiliatomin kanssa additioreaktiolla. Tässä syntyy välivaiheena alkoksidi, joka on toisinaan onnistuttu eristämäänkin. Alkoksidi reagoi molekyylinsisäisellä SN2-reaktiolla, jolloin muodostuu epoksidirengas. 
Darzens-kondensaatio voidaan suorittamalla stereoselektiivisesti käyttämällä kiraalisia lähtöaineita, kiraalisia apuaineita tai kiraalisia katalyyttejä. Tyypillisesti käytettyjä kiraalisia apuaineita ovat muun muassa oksatsolidinonijohdannaiset. Darzens-reaktion tuotteena muodostuva esteri voidaan hydrolysoida emäksisissä olosuhteissa. Näin muodostunut glysidiinihappojohdannainen on pysymätön ja dekarboksyloituu aldehydiksi tai ketoniksi.
GNV Azzura

M/S Wasa Star oli Vaasanlaivojen (Oy Vasa-Umeå Ab) aikarahtaama matkustaja-autolautta, joka liikennöi Vaasa-Sundsvall ja Vaasa-Uumaja linjaa vuosina 1981-1982.
Käyttöhistoria.
Rederi Ab Gotland tilasi lokakuussa 1978 aluksen Landskronalta Öresundsvarvet Ab telakalta, alus olisi sijoitettu Nynäshamn-Visby-Oskarshamn linjalle. Laivan ollessa vielä keskeneräinen sai Vaasanlaivat aikarahtaussopimuksen tehtyä aluksen tilaajan kanssa. Ennen valmistumista laiva maalattiin Vaasanlaivojen väreihin ja alus valmistui 24. kesäkuuta 1981. Alus nimettiin muodollisesti "Gotland" nimiseksi. (Gotland ei ole koskaan ollut laivan virallinen nimi) Laiva kastettiin ja rekisteröitiin "Wasa Star" nimiseksi 25. kesäkuuta 1981. 
Alus lähti rakentajatelakalta kohti Vaasaa ja teki neitsytmatkansa 1. heinäkuuta 1981 Vaasa-Sundsvall välillä. Laiva ajoi karille helmikuussa 1982 Holmsundissa. Laiva sai vuodon kolmeen pohjatankkiin ja joutui käymään Kielin telakalla Saksassa korjattavana. Toukokuussa 1982 laiva saapui Naantaliin takuutelakoinnille. 31. elokuuta 1982 laiva teki viimeisen matkansa Vaasasta-Sundsvalliin ja otettiin pois liikennekäytöstä. 
Toukokuussa 1983 laiva vuokrattiin Kreikkaan (Karageorgis Line) yritykselle. Heinäkuussa 1983 laivan vuokrannut yritys ei maksanut aluksesta vuokrarahoja, joten aluksen omistaja takavarikoi sen Kreikassa ja alus palautettiin takaisin omistajalleen myöhemmin Landskronassa heinäkuussa 1983. 
Alus myytiin Norjaan A/S Larvik-Frederikshavnferjen, Larvik varustamolle 29. elokuuta 1983. Alus sai uuden nimen "Peter Wessel" maaliskuussa 1984. Alus aloitti liikennöinnin Larvik-Frederikshavn linjalla maaliskuussa 1984.
Syyskuussa 1988 alus saapui Blohm &amp; Voss telakalle Hampuriin pidennettäväksi 22.5 metrillä. 
Lokakuussa 1996 alus aikarahdattiin Color Line varustamolle jatkoi liikennöimistä samalla linjalla. Alus liikennöi myös Larvik-Hirtshals linjalla.
Lokakuussa 2007 alus myytiin Italiaan Mediterranean Shipping Company (Aliscafi Snav) varustamolle. Alus sai uuden nimen "Snav Toscana" ja aloitti liikennöinnin Civitavecchia - Palermo linjalla kesäkuussa 2008. Alus liikennöi myös muita varustamon reittejä vuosina 2008-2012. 
Helmikuussa 2014 alus vuokrattiin hotellilaivaksi Sochiin olympialaisten ajaksi. Alus palasi liikennöimään Välimerelle olympialaisten jälkeen.
Helmikuussa 2017 aluksen konehuoneessa syttyi tulipalo ja laiva jouduttiin hinaamaan Palermoon korjauksia varten.
Huhtikuussa 2017 korjaukset valmistuivat ja laiva sai uuden nimen "GNV AZZURA", asetettiin liikennöimään Bari-Durres välille.
Adelaidensaari

Adelaidensaari on Etelämantereen lähellä sijaitseva saari, joka löydettiin vuonna 1832. Saari on nimetty Britannian kuninkaan Vilhelm IV:n vaimon Adelaiden mukaan.
Saari on 140 kilometriä pitkä ja 30 kilometriä leveä. Saaren korkein kohta on 2 565 metriä merenpinnan yläpuolella.
Adelaidensaarella on kolme tutkimusasemaa, brittiläinen Rothera, chileläinen Teniente Luis Carvajal Villaroel ja alankomaalainen Dirck Gerritsz.
Iso-Britannian Suomalainen Opiskelijayhdistys

Iso-Britannian Suomalainen Opiskelijayhdistys (lyhenne ISO ry) on suomalainen Isossa-Britanniassa toimiva opiskelijoiden etu- ja palvelujärjestö, jonka jäsenyhteisöihin kuuluu yhteensä noin 500 yliopiston perustutkinto- ja jatko-opiskelijaa.
Historia.
ISO ry täytti 20 vuotta vuonna 2017. Yhdistyksen kunniapuheenjohtaja on Mikko Meriluoto.
Puheenjohtajat.
Iso-Britannian suomalaisen opiskelijayhdistyksen puheenjohtaja valitaan vuosittain loka-marraskuussa. Vuosikokous järejestetään Lontoossa.
Puheenjohtajat vuodesta 2010 alkaen.
Luettelo puheenjohtajista:
Hr. Ms. Tijgerhaai (P336)

Hr. Ms. Tijgerhaai (viirinumerot P336) oli Alankomaiden laivaston vuonna 1945 palvelukseen otettu T-luokan sukellusvene, joka oli laskettu vesille Britannian kuninkaallisen laivaston "HMS Tarnina".
Valmistus.
Alus tilattiin Vickers Armstrongilta Barrow-in-Furnessista, missä köli laskettiin 12. kesäkuuta 1943. Alus laskettiin vesille 29. marraskuuta 1944 ja otettiin palvelukseen Alankomaiden laivastossa 28. maaliskuuta 1945.
Palvelus.
Alus saapui 4. huhtikuuta 1945 Holy Lochiin miehistön kouluttamiseksi, koeajoihin ja harjoituksiin. Saksa antautui 8. toukokuuta. Alus lähti 26. toukokuuta Rotterdamiin.
Alus saapui 3. heinäkuuta jälleen Holy Lochiin, mistä se lähti 5. elokuuta Välimeren halki Bataviaan ja edelleen Australiaan. Japani antautui 15. elokuuta, joten alus saapui liian myöhään Tyynelle valtamerelle osallistuakseen sotatoimiin. Alus viipyi elokuun Fremantlessa ja syyskuun Tandjong Priokissa. Lokakuussa alus teki joitakin partiomatkoja Jaavanmerellä estääkseen aseiden salakuljetusta.
Alus lähti 4. kesäkuuta 1946 Hollannin Itä-Intiasta Alankomaihin ja saapui 3. syyskuuta Rotterdamin sukellusvenetukikohtaan, missä se oli koulutuskäytössä. Kuningatar Wilhelmina vieraili aluksella 2. syyskuuta 1948.
Heinäkuussa 1949 alus vieraili sukellusvene "Hr. Ms. O 27:n" ja emälaiva "Hr. Ms. Vulkaanin" kanssa Göteborgissa ja Trondheimissa. Vuonna 1952 se vieraili Lissabonissa.
Kun "HMS Sidonilla" tapahtui 16. kesäkuuta 1955 torpedoräjähdys, alus oli lähistöllä. Palattuaan kotisatamaan aluksen akustossa räjähti, koska akustoon oli lisätty tislatun veden sijasta normaalia vettä. Alus saapui 18. lokakuuta Weymouthinlahdelle. Seuraavana päivänä alus ajautui karille ankkurin petettyä, mistä vapauduttuaan se siirrettiin Portlandiin korjattavaksi.
Alus lähti 9. helmikuuta 1959 "Hr. Ms. Zwaardvisin" kanssa Rotterdamista Englannin kanaaliin. Joulukuusta 1960 helmikuuhun 1961 alus oli modernisoitavana, jolloin ulkoiset putkistot ja kansitykki poistettiin sekä keula virtaviivaistettiin. Lisäksi propulsiojärjestelmä huollettiin.
Alus poistettiin 11. joulukuuta 1964 aktiivipalveluksesta ja siirrettiin reserviin. Se poistettiin 29. syyskuuta 1965 palveluksesta ja myytiin 5. marraskuuta romutettavaksi.
Jungkook

Jeon Jung-kook (; s. 1. syyskuuta 1997, Busan, Korean tasavalta), tunnetaan myös etunimellä Jungkook, on eteläkorealainen laulaja. Hän on seitsenhenkisen k-pop-yhtye BTS:n päävokalisti ja nuorin jäsen.
Lapsuus.
Jeon Jung-kook syntyi 1. syyskuuta vuonna 1997 Busanissa, Korean tasavallassa. Hänen perheeseensä kuuluu vanhempien lisäksi hänen vanhempi veljensä Jung-hyun. Jeon osallistui 13-vuotiaana "Superstar K" -nimiseen laulukilpailuun mutta putosi eliminointikierroksella. Ohjelman jälkeen Jeon sai tarjouksia seitsemältä eri levy-yhtiöltä, joita olivat muun muassa JYP, Woollim, Starship, TS, Cube, ja Big Hit Entertainment. Hän päätti liittyä Big Hit Entertainmentille nähtyään tulevan yhtyetoverinsa RM:n räppäävän. Jeon kävi tuolloin yläkoulua Busanissa ja joutui vaihtamaan koulua muutettuaan uransa vuoksi Souliin. Hän kävi yläkoulun loppuun harjoitteluaikanaan ja valmistui Soulin taidelukiosta vuonna 2017.
Ura.
Jeon oli Big Hit Entertainmentilla harjoittelijana kaksi vuotta ennen kuin BTS debytoi kappaleella "No More Dream" vuonna 2013. Tuolloin 15-vuotias Jeon sekä lauloi että räppäsi, mutta sittemmin hän on ollut yhtyeen päävokalisti. Lisäksi hän kuuluu BTS:n päätanssijoihin yhdessä J-Hopen ja Jiminin kanssa ja on usein sijoitettuna koreografioissa keskelle. Jeon on yhtyeen "maknae" eli nuorin jäsen. Jeonin BTS:n albumeilla julkaistuja soolokappaleita ovat muun muassa "Begin", "Euphoria" ja "My Time". Esikuvakseen Jeon on nimennyt Bigbangin G-Dragonin.
Yksityiselämä.
Jeon harrastaa piirtämistä ja videoeditointia, ja jälkimmäistä varten hänellä on oma studio nimeltä G.C.F. eli Golden Closet Films. Yksi hänen kuvaamansa Golden Closet Film on tehty Helsingissä, kun BTS oli Suomessa kuvaamassa sisältöänsä. Hän on myös aktiivinen urheilija ja suorittaa esimerkiksi koreografioissa vaadittavat nostot.
Magisso

Magisso oli suomalainen design-astioihin, muotoilutuotteisiin ja konsepti-suunnitelmiin erikoistunut yritys. Se on perustettu vuonna 2008. Yhtiön tunnetuin tuote on Maria Kivijärven suunnittelema Red Dot -palkittu kakkulapio, joka muistuttaa piparkakkumuottia. Magisson voiveitsi on valittu yhdeksi Suomi100-hankkeen viralliseksi muotoilutuotteeksi.
Magisson ovat perustaneet aiemmin City-lehdessä toimineet Anssi Hurme ja Juhani Sirén. Yhtiön viennin osuus on noin 90% sen liikevaihdosta. Magisson tärkeimpiä markkina-alueita ovat muun muassa Saksa ja Yhdysvallat. Yhtiön yhdysvaltalaista tytäryhtiötä johtaa Sue Pregartner, joka vastasi vuosina 2000-2011 Iittalan toiminnasta Yhdysvalloissa.
Afídnes

Afídnes (, ) on Kreikan kylä sekä samanniminen Oropóksen kunnan kunnallisyksikkö (Δημοτική Ενότητα Αφιδνών, "Dimotikí Enótita Afidnón") ja entinen itsenäinen kyläkunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 3 642 ja varsinaisen Afídneen kylän väkiluku 1 908 (vuonna 2011).
Afídneen kylä sijaitsee linnuntietä noin 28 kilometriä pohjoiseen Ateenan keskustasta. Se on ottanut nimensä antiikin Afidnan tai Afidnain kaupungista, joka sijaitsi sen lähellä. Se oli yksi Ateenan demoksista. Keskiajalta vuoteen 1919 saakka kylän nimi oli Kioúrka (Κιούρκα). Kylän lähellä on kaksi luostaria, Pyhien enkelten luostari ("Moní Agíon Angélon") ja Neitsyt Maria Myrtidiótissan luostari ("Moní Panagías Myrtidiótissas").
Afídnes oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Oropóksen kunnaksi yhdessä Avlónaksen, Kálamoksen, Kapandrítin, Malakásan, Markópoulo Oropoún, Oropíoin, Polydéndrin ja Sykáminon kanssa, jolloin se muuttui uuden kunnan kunnallisyksiköksi.
Kunnallisyksikön osat.
Afídneen kunnallisyksikkö muodostuu seuraavista kyläyhdyskunnista ja asutuksista:
Ágios Konstantínos (Attika)

Ágios Konstantínos () on Kreikan kylä sekä samanniminen Lavreotikín kunnan kunnallisyksikkö (Δημοτική Ενότητα Αγίου Κωνσταντίνου, "Dimotikí Enótita Agíou Konstantínou") ja entinen itsenäinen kyläkunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 728 ja varsinaisen Ágios Konstantínoksen kylän väkiluku 659 (vuonna 2011).
Ágios Konstantínoksen kylä sijaitsee Attikan niemimaan eteläosissa linnuntietä noin 38 kilometriä kaakkoon Ateenan keskustasta. Kylä on nimetty Konstantinus Suuren (Pyhä Konstantinos) ja tälle omistetun kirkon mukaan. Vuoteen 1954 saakka kylän nimi oli "Kamáriza" (Καμάριζα). Ágios Konstantínoksen lähistöllä on ollut lukuisia kaivoksia, ja se on myös antiikin aikaisten Laureionin hopeakaivosten aluetta.
Ágios Konstantínos oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lavreotikín kuntaan yhdessä Keratéan kanssa, jolloin se muuttui uuden kunnan kunnallisyksiköksi.
Kunnallisyksikön osat.
Ágios Konstantínoksen kunnallisyksikkö muodostuu seuraavista kyläyhdyskunnista ja asutuksista:
Anatolikós Ólympos

Anatolikós Ólympos (; myös "Anatolikós Ólimbos"; virallisesti Δημοτική Ενότητα Ανατολικού Ολύμπου, "Dimotikí Enótita Anatolikoú Olýmpou") on yksi Dío-Ólympoksen kunnan kunnallisyksiköistä ja entinen itsenäinen Kreikan kunta. Se sijaitsee Pierian alueyksikössä Keski-Makedonian alueella. Kunnallisyksikön väkiluku on 8 343 (vuonna 2011).
Anatolikós Ólympos, suomeksi ”Itäinen Ólympos”, käsittää nimensä mukaisesti Ólympos-vuoren alueen itäosan. Dío-Ólympoksen kunnasta se käsittää eteläosan. Kunnallisyksikön suurin asutus on Leptokaryán kaupunki.
Anatolikós Ólympos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dío-Ólympoksen kunnaksi yhdessä Díon ja Litóchoron kanssa, jolloin se muuttui uuden kunnan kunnallisyksiköksi.
Kunnallisyksikön osat.
Anatolikós Ólympoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Ágios Pávlos (Thessaloniki)

Ágios Pávlos () on Kreikan kaupunki sekä samanniminen Neápoli-Sykiésin kunnan kunnallisyksikkö (Δημοτική Ενότητα Αγίου Παύλου, "Dimotikí Enótita Agíou Pávlou") ja entinen itsenäinen kunta. Se sijaitsee Thessalonikin alueyksikössä Keski-Makedonian alueella. Kaupungin ja kunnallisyksikön väkiluku on 6 852 (vuonna 2011).
Ágios Pávloksen kaupunki sijaitsee vain pari kilometriä Thessalonikin keskustata itään, ja se on Thessalonikin esikaupunkialuetta. Kaupunki on saanut nimensä siellä sijaitsevasta suuresta Pyhälle Paavalille omistetusta kirkosta.
Ágios Pávlos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Neápoli-Sykiésin kunnaksi yhdessä Neápolin, Péfkan ja Sykiésin kanssa, jolloin se muuttui uuden kunnan kunnallisyksiköksi.
Anávyssos

Anávyssos (; myös "Anávissos") on Kreikan kaupunki sekä samanniminen Saronikóksen kunnan kunnallisyksikkö (Δημοτική Ενότητα Αναβύσσου, "Dimotikí Enótita Anavýssou") ja entinen itsenäinen kunta. Se sijaitsee Itä-Attikan alueyksikössä Attikan alueella. Kaupungin ja kunnallisyksikön väkiluku on 6 202 (vuonna 2011).
Anávyssoksen kaupunki sijaitsee Saroninlahden rannalla linnuntietä noin 34 kilometriä kaakkoon Ateenan keskustasta. Se on niin kutsutun Ateenan Rivieran eteläisimpiä kohteita. Anávyssoksen nimen oletetaan perustuvan samalla seudulla sijainneen antiikin aikaisen Anaflystoksen demoksen nimeen. Kaupungin alueelta on löydetty tunnettu Kroisos-kuros, joka on Kansallisessa arkeologisessa museossa Ateenassa. Kaupungin pohjoispuolella kohoaa Attikan Ólympos-vuori.
Anávyssos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Saronikóksen kunnaksi yhdessä Kalývia Thorikoún, Kouvaráksen, Palaiá Fókaian ja Saronídan kanssa, jolloin se muuttui uuden kunnan kunnallisyksiköksi.
Andravída

Andravída () on Kreikan kaupunki sekä samanniminen Andravída-Kyllínin kunnan kunnallisyksikkö (Δημοτική Ενότητα Ανδραβίδας, "Dimotikí Enótita Andravídas") ja entinen itsenäinen kunta. Se sijaitsee Eliksen alueyksikössä Länsi-Kreikan alueella. Koko kunnallisyksikön väkiluku on 4 716 ja varsinaisen Andravídan kaupungin väkiluku 3 981 (vuonna 2011).
Andravídan kaupunki sijaitsee Peloponnesoksen niemimaan länsiosassa linnuntietä noin 56 kilometriä lounaaseen Patraksesta ja noin 14 kilometriä pohjoisluoteeseen Amaliádasta. Kaupungin koillispuolella sijaitsee Andravídan sotilaslentokenttä.
Andravída oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Andravída-Kyllínin kunnaksi yhdessä Kástro-Kyllínin, Lechainán ja Vouprasían kanssa, jolloin se muuttui uuden kunnan kunnallisyksiköksi.
Kunnallisyksikön osat.
Andravídan kunnallisyksikkö muodostuu seuraavista kylä- ja kaupunkiyhdyskunnista ja asutuksista: